ISIGIDIMI SAMAXOSA, AUGUST 1, 1885.

63

Ukudutyubwa kwakona.—Kudutyulwe omnye kwango busela e Mtontsi (Fort Fordyce). Lendoda ibiman’ iranelwa ngabanini zigusha, kanti okunene yiyo. Ligcisa ebuseleni, litsho ipepa, kuba yinto eyaviwa seliputaputa u Mr. Timm omnye wabalaleli kunye no Mr. Anderson, efuna igusha etyebileyo, kwati ke emva koko kwaba ngama duntsu-duntsu, kwada kwesana ngapandle kwesibaya segusha, pululu inkewu yabaleka, wasel'ebasa u Mr. Timm lowo, wayenza inxwelera londoda, sel’iqauka seku- ntsuku idutyulwe, yatyila mhlope entetweni yayo pambi kokububa kwayo ukuba okunene lengozi iyifumene ibiye kuba igusha.

Intlanganiso yengqungqutela yabafundisi ibise Qonce ngolwe 2 ku July, bakolisa ukubako abamahlelo ngamahlelo. Kuleswe ipepa kulo ntlanganiso ngu Mr. Jooste umfundisi oli Bulu, angati ongayibonanga lonteto yalo kumapepa ase Qonce, azifikisele kwi Christian Express. Lonteto iyatyabula kanye kumntu ontsundu, kulusizi kanye, inteto ezinje azingi zingavela kubantu abagama lingaba fundisi, kuba elo icala siba tina lilo elingum Samaritan wetu, kuba tina sinje ngaba wele ezandleni zamanyangaza azindidi ngendidi. Ke baninzi abaman’ ukugqita kuti, babekele le bebengafanele, kwade kwafika lom Samaritan ungumfundisi. Sinovuyo kodwa ukuba lacaswa ngabanye abafundisi, abasaziyo isimo somntu ontsundu.

Abaqutywe yindlala.— Amalawo amabini u Pita no Tshali babebangwe yindlala ukuze bade bebe, banqina njalo abafazi bawo. Kanjalo kuko omnye umfo ontsundu ode weba igusha yenkosi yake kwa ngenxa yokulamba. Ite imantyi u Mr. Garcia yakwa Komani yakumbuza u Mr. Scott oyinkosi yesela elo, ukuti yinina ukuba umvimbe ngolu hlobo ukudla, uti akakuba na? suke ati ukupendula, "Lisiko lam ukwenjenje ukwamkelisa umxesho kuzo zonke izicaka zam.” Ite ke imantyi leyo ukugweba, yati kwisela eli, kuyabonakala okunene ukuba umxesho wako awanele, uqutyelwe ukuba ude wenze lento, ke kodwa unge ungeba- nga, kuba ngokomteto umelwe sisigwebo sonyaka wonke Usetolongweni, nemivumbo emashumi mabini anesihlanu ngekatsi, kuba ubumelwe kukuza kumangala apa xa ubulawa ngendlala. Kodwa ke ngetuba lokuba ndiyiqonda kakuhle lendawo yokuba uqutywe yindlala sendiya kukunika icawa ibe nye entolongweni usebenza kanzima.

Usizana GLUNGU John Daniels.—Liti ipepa lase Qonce eliyi Watchman,—kute ngamhla utile u John Daniells (kuba ulelesile) akuti bakata ezitupini ze ofisi yamatyala suke xamfu liqela lamatshabane ahamb’esona izinto, atsho akawuva nomhlaba, apata kumfutelanisa, wasiwa kwi High Street, ne Hill Street, nakwi Harper’s Row, apo ate emva kokuba enxalwe ngodaka nomgubo ocolekileyo kwehliwa naye ukuyiwa ngezantsi kwe malike ngase Beaufort Street, apo alike seletiwe qwenge-qwenge ozibatyi aba, watyikilwa kunene ngetela entloko apa, nase busweni, nase sifubeni. Yafike ihempe le yakululwa, yadyojwa kunene ngetela, kweziwa nenxowa yentsiba, zahlikihlelwa kule tela, suke lalixakaxaka le ncanda. Kute kaloku wafunjatiswa i flag evange ngabomvu namnyama amabala, nenko- nxana yetela kwesinye isandla, waqutyelwa kwakwi High Street, apo ahlangatyezwe yimikwazo nentsholo yezigxwalo zabo bebefeketa ngaye. Ute efikile ematyaleni apo waye- kwa, waye sel’enamapolisa kaloku. Kanti usaza kudyojwa kwakona epata kugalelwa ngamanz’ashushu, wasicululwane ngakumbi. Walandelwa yindimbane ehambe ihlekisa ngaye xa asiwa kwixotyongwana ebe limiselwe oko, bamdu- mela kwade kwakatatu ngezigulo, bacitakala. Lempato enjiwa nje kutiwa sikupisile ngokuncola isimilo sake.

EZELIPEZULU.

Ukuxotyelwana.—Ati amapepa kute elu-Sutu, u Colo­nel Clarke wakupa amapolisa ukuba aye kucita inkanti ebisemhlabeni ka Bereng, basuke Abesutu bapuma nobude, bela emincongweni, alungelwa kubuya engenzanga nto amapolisa.

Ezaze Lusutu.—Ati amapepa kubulewe u Morosis, umntu ka Nehemiah. Kuranelwa kubantu ekutiwa nga Bahlascana. Imantyi itumele amapolisa ukuya kubuzisa ngaye. kodwa akanceda nto. Kupants’ukuhla into embi pakati kwamapolisa lawo na Besutu. U Nehemiah ubapete kakubi abantu bake ebadubula ngeruluwa. Kuko isirano sokuba ubume bezinto buyakalazelwa ngabantu bake.

Ukugitywa kwegqweta.—U Harry Mtombeni umfana wakwa Sonjica (Kamastone) ubecele ubugqweta kwa Komani, suke amagqweta akona alulwavivi, akakatsho. Imantyi yakona londawo isayite gedle, ikangele isigqibo se Palamente malunga nemicimbi enjalo.

Ezakwa Mankoboane.—Kuvakala ukuba u Mankoroane umangalele umhlaba wake ohlutwa ngama Bulu ase Stelle- land, angavumiyo nokuba inkomo zabantu bake zisele namanzi, ebe amapolisa elibele kumane esiti kuye, kaulinde. Uyabuza ke ukuba wayangapina lamnqopiso kwakuvunyeIwene ngawo, wokumisa i Commission yomhlaba?

Kuvakele nge pepa lase Monti ukuba, kusate nqu tu kwelase Lusutu. Ne rafu irolwe kano bom namhla, ifikelele kwindawo ebilindekile ekuma waka amahlanu ngonyaka £5,000. No Masumpa namhla urole njengabantu bonke. Eyonanto iyinqaba kalokunje ekubalauleni a Besutu, ku kuba, sekunqabile ukuke uyifumane inkosi yo Msutu inganxilile, into ke leyo ekohlileyo ukube kungatiwanina.

Lonke u Sutu selonakele ngala manzamlilo into leyo ebipants’ukungaziwa kwelo, pambi kwale mfazwe yokuhlutwa kwemipu yokugqibela.

EZAPESHEYA kolwandle.

Ezocingo.—Kuvakala ukuba ama Russia aya esongeza ngo kongeza imikosi e Mery nase Pul-J-Khisti. U Mr. Peacock no Capt. Yate basinge e Herat, apo i Commission yemida isingisa kona.

Isintsompoti.—Kuko amare abuntsomi avakalisa indawo yokungati u General Gordon ngumntu osekoyo, ode ake abonwe nokubonwa kwezinye indawo, kokoke kodwa konke oko kubonakele ukuba akunanene.

Inzondo ne mpindezelo embi eyenzeke elwandle.— Ati amapepa inqanawa ekutiwa yi Valetta yayifike e Ply­mouth ivela e India, kwaye kuko kuyo u Mr. no Mrs. Abbot, nesi cakazana esi ngum Japan, nabantwana babo. Ke u Mrs. Abbot ute wasitetisa isi cakazana eso kanti ke lonto siyi qumbise kunene. Makuti ngokuhlwa u Mr. Abbot amane ehleli kwindlwana ekutiwa yi saloon ese nqanaweni apo, ehleli eyalusa lentombazana, ukuba pata kwayo abantwana, kuba eyiqondile ukuba iqumbile kunene kokwa kutetiswa yinkosikazi yayo. Makuti kuse njalo. esuke u Mr. Abbot ukuya kutabata i tea yake, ute akuti tshiki umhlana wake; suke esisi cakazana saqubula lomntana uyi ntombazana, sam kupa ngentunja, samposa elwandle, saze sazi posa kona naso ngokwaso. Kwaba kutiwani ukufunwa, hayi akwanceda nto, akwafunyanwa namnye kubo bobabini. Basala unina no yise bevana namatsila osizi lokulilela umntwana wabo ofe engagulanga ebulewe ngabom ngenxa yomntu ontliziyo izele kukuncola.

INCWADI ZABA BALELI.

NANTSO IMFUNDO KUBALIMI BOMHLABA,  
ETSITSIKAMA!

Nkosi yam Mhleli we Sigidimi kawundifakele lamazwana ambalwa kwelo pepa lamanene lemida. Apa kuti, kuko indoda eyalima inqolo- wa yayidibanisa namazimba, imiqela emibini, inyanga yayingu August, 1884, ukuhlwayela kwayo. Yasuka yamila inqolowa, ite xa ilikaba elihle, abonakala amazimba. Ite xa inqolowa idubulayo, kwabonakala ukuba ayagxwala amazimba, yakula yona inqolowa yayintle kunye Ungafuneki bumbi ubuhle. Ite maxa ivutwayo, lafika ilanga layiraula kanye, kwabonakala eyisika ngo December. Kanti esika inqolowa nje uyawahlakula amazimba. Yeka ke! amahle kalo- ku ancama amabele!! Kwakulinywe entsindeni, kwabonakala edubula wabonakala umfo evuna engazange ahlakule, wagqiba ngokusika inqolowa. Wawavuna ke amuzimba ngo May 2nd, 1885. Kubonakele eyibula lonqolowa yalo miqela mibini, ebubanzi buzinyawo ezi 12. Wayibula, wafumana inxowa ezintlanu. Wawabula nama- zimba, wafumana inxowa ezimbini. Kuyancomeka okufunyenwe yilondoda kulontsimi. Ifuna ihabile yama Bulu ngoku, ibifuna ukuyihlwayela kwakulo miqela mibini. Nalo ilungelo kubalimi abamasimi angapakati kwentango. Elocam alibonile ama Bulu, ebefud’-engawalimi amazimba kuba esoyika ukuhlakula, ati kanti akahlakulwa. Afuna imbewu ngoku. Igama lendoda leyo ngu John Pos Platyi. Ndim owako futi,

Simon Y. Mtimkulu.

Wittkleibosch, Clarkson,

24th May, 1885.